2. ΝΟΜΟΘΕΤ. ΔΙΑΤΑΓΜΑ υπ’ αριθ. 2896 της 7/14 Ιουλ. 1954 )ΦΕΚ Α΄ 150) Περί τρόπου εκτελέσεως των έργων και των συναφών προμηθειών του προγράμματος κατασκευών κοινής υποδομής εν Ελλάδι, αρμοδιότητος των τριών Κλάδων Εθνικής Αμύνης (Στρατού, Ναυτικού, Αεροπορίας). Καταργήθηκε κατά το μέρος που αναφέρεται στην κατασκευή έργων από την περίπτ. ι παρ 1 άρθρ. 28 Νόμ. 1418/1984, ΦΕΚ Α΄ 23, (τόμ. 23 σελ. 130,625), με την επιφύλαξη του άρθρ. 27 του ίδιου Νόμου. Άρθρ.1.-1.Αι διατάξεις των παρ. 2 και 4 του άρθρ. 11 του Ν.Δ. υπ’ αριθ. 2386/1953, αι αφορώσαι την εκτέλεσιν των επειγόντων έργων Εθνικής Αμύνης, ισχύουσι και εφαρμόζονται και δια την παρά των αντιστοίχων Κλάδων Εθνικής Αμύνης (Στρατού, Ναυτικού, Αεροπορίας) εκτέλεσιν των έργων και των συναφών προμηθειών του προγράμματος «κατασκευών κοινής υποδομής» εν Ελλάδι, του καθοριζομένου εκάστοτε δι’ αποφάσεων του Συμβουλίου του Βορειοατλαντικού Οργανισμού (Ν.Α.Τ.Ο.) επιτρεπομένων παρεκκλίσεων από των κειμένων διατάξεων περί εκτελέσεως Στρατιωτικών Έργων, Δημοσίων Ναυτικών Έργων και Δημοσίων Έργων Αεροπορίας, ως και των περί προμηθειών και οικονομικής υπηρεσίας Στρατού, Ναυτικού και Αεροπορίας. 2.Δι’ αποφάσεων του Υπουργού Εθνικής Αμύνης, μετά γνώμην του αντιστοίχου παρ’ εκάστω Κλάδων Εθνικής Αμύνης (Στρατού, Ναυτικού, Αεροπορίας) Συμβουλίου Έργων, καθορίζονται αι παρεκκλίσεις εκ τε των ως άνω διατάξεων και των περί προμηθειών Δημοσίου και Δημοσίου Λογιστικού διατάξεων. Άρθρ.2.-1.Δια την εκτέλεσιν του εν άρθρ. 1 του παρόντος προγράμματος κατασκευών κοινής υποδομής, επιτρέπεται όπως, εις βάρος των δια την μελέτην και εκτέλεσιν των έργων του προγράμματος τούτου υπό του Συμβουλίου του Βορειοατλαντικού Οργανισμού (Ν.Α.Τ.Ο.) διατιθεμένων εκάστοτε πιστώσεων, χορηγήται εις το τεχνικόν, το βοηθητικόν και το διοικητικόν προσωπικόν, το απασχολούμενον με την επίβλεψιν των εκτός της περιοχής του Νομού Αττικής εκτελουμένων έργων του     ανωτέρω προγράμματος,   ειδικόν   μη(Αντί για τη σελ. 601) Σελ. 601(α) Τεύχος Ζ62-Σελ. 21 νιαίον επίδομα προσωρινώς και δι’ ωρισμένον χρονικόν διάστημα, εφ’ όσον διαρκεί η εκτέλεσις του προγράμματος τούτου. Το ποσοστόν του ειδικού τούτου επιδόματος δυνάμενον να ορίζηται από 50 έως 100 τοις εκατόν επί του βασικού μισθού, παρέχεται δια κοινής αποφάσεως των Υπουργών Εθνικής Αμύνης και Οικονομικών. Αι ημέραι παραμονής εκτός έδρας δι’ υπηρεσίαν του προσωπικού του ασχολουμένου εις την μελέτην και εκτέλεσιν των έργων του προγράμματος κατασκευών κοινής υποδομής και του προγράμματος κατασκευής εθνικής υποχρεώσεως καθορίζονται εκάστοτε δι’ αποφάσεων του Υπουργού Εθνικής Αμύνης. 2.Προς αντιμετώπισιν των εκάστοτε παρουσιαζομένων εκτάκτων υπηρεσιακών αναγκών εν τη εκτελέσει του ως άνω προγράμματος δύναται δια κοινών αποφάσεων των Υπουργών Εθνικής Αμύνης και Οικονομικών, να ορίζηται ηυξημένον του κανονικού ωράριον εργασίας δια το προσωπικόν το υπηρετούν εντός της περιοχής του Νομού Αττικής το οπωσδήποτε απασχολούμενον εις την μελέτην και εκτέλεσιν των έργων του ανωτέρω προγράμματος. Δια των αυτών αποφάσεων ορίζεται ο αριθμός των υπερωριακώς εργαζομένων υπαλλήλων, όστις δεν δύναται να είναι ανώτερος του ημίσεος του συνόλου των υπαλλήλων τούτων, και η επί υπερωριακή εργασία αποζημίωσις, ήτις κανονίζεται κατά περίπτωσιν και αναλόγως προς την ως εκ της υπό του υπαλλήλου κατεχομένης οργανικής θέσεως ή της ανατεθειμένης αυτώ υπηρεσίας, απορρέουσαν ευθύνην, εν ουδεμιά δε περιπτώσει δύναται να υπερβή τα 50 τοις εκατόν του βασικού μισθού του υπαλλήλου. Αι αποζημιώσεις αύται βαρύνουσι τας δια την μελέτην και την εκτέλεσιν των έργων του προγράμματος κατασκευών κοινής υποδομής, κατά την παρ. 1 του παρόντος άρθρου διατιθεμένας πιστώσεις. 3.Εν περιπτώσει εκτελέσεως εις ορεινάς περιοχάς ειδικών εθνικών έργων σχετιζομένων με την άμυναν της Χώρας, επιτρέπεται όπως χορηγήται εις το τεχνικόν και το βοηθητικόν προσωπικόν επιβλέψεως των ανωτέρω έργων ειδικόν μηνιαίον επίδομα, προσωρινώς και δι’ ωρισμένον χρονικόν διάστημα, εφ’ όσον διαρκεί η εκτέλεσις των έργων τούτων, και εφ’ όσον το προσωπικόν τούτο δεν λαμβάνει εκτός έδρας ημερησίαν αποζημίωσιν. Δια το ποσοστόν του ειδικού τούτου επιδόματος και τον τρόπον χορηγήσεως αυτού, έχουσιν εφαρμογήν τα εν παρ. 1 του παρόντος άρθρου διαλαμβανόμενα. Σελ. 602(α) Τεύχος Ζ62-Σελ. 22 Άρθρ.3.-1.Το Συμβούλιον Έργων Γενικού Επιτελείου Ναυτικού (Γ.Ε.Ν.) του οποίου η αρμοδιότης καθορισθήσεται δι’ αποφάσεως του Υπουργού Εθνικής Αμύνης, συγκροτείται εκ του Αρχηγού Κλάδου Γ΄ του Γ.Ε.Ν. ως Προέδρου, του Διευθυντού της Διευθύνσεως Σχεδίων και Επιχειρήσεων, του Διευθυντού Δημ. Ν. Έργων και δύο ανωτέρων τεχνικών Αξιωματικών ή Πολιτικών Υπαλλήλων Κλάδου Γ΄ ως μελών, οριζομένων δια διαταγής του Υπουργού Εθνικής Αμύνης (Γ.Ε.Ν.). 2.Προς αντιμετώπισιν των παρουσιαζομένων εκάστοτε αναγκών εν τη εκτελέσει του προγράμματος κατασκευών κοινής υποδομής (Ν.Α.Τ.Ο.) επιτρέπεται η πρόσληψις προσκαίρου επί συμβάσει τεχνικού και διοικητικού προσωπικού παρά τη Δ/νσει Δημοσίων Ναυτικών Έργων, εις βάρος των δια την μελέτην και επίβλεψιν των έργων του προγράμματος τούτου υπό του Ν.Α.Τ.Ο. διατιθεμένων πιστώσεων. Ο αριθμός των εκάστοτε προσλαμβανομένων υπαλλήλων επί συμβάσει ορίζεται δια κοινής αποφάσεως του αρμοδίου Υπουργού και του Υπουργού Συντονισμού. Ο μισθός των επί συμβάσει υπαλλήλων, ορίζεται δια κοινής αποφάσεως του αρμοδίου Υπουργού και του Υπουργού των Οικονομικών κατά τα εν άρθρ. 8 παρ. 3 του Ν.Δ. 2500/1953 οριζόμενα. Η πρόσληψις του κατά τ’ ανωτέρω προσωπικού, γίνεται δι’ αποφάσεως του Υπουργού Εθνικής Αμύνης. Το ανωτέρω προσωπικόν υπέχει τας υποχρεώσεις, ας υπέχουσι και οι μόνιμοι Δημόσιοι Υπάλληλοι, την δε επ’ αυτών πειθαρχικήν δικαιοδοσίαν ασκεί ο Αρχηγός του Γ.Ε.Ν. δυνάμενος να επιβάλη τας υπό των κειμένων Νόμων προβλεπομένας πειθαρχικάς κυρώσεις κατά την κρίσιν του. 3.Δι’ αποφάσεως του Υπουργού Εθνικής Αμύνης, επιτρέπεται όπως εις βάρος των δια την μελέτην και εκτέλεσιν των έργων του προγράμματος κοινής υποδομής (Ν.Α.Τ.Ο.) διατιθεμένων εκάστοτε πιστώσεων καταβάλλωνται δαπάναι δια πληρωμήν ενοικίων μισθουμένων κτιρίων, δια γραφεία, αποθήκας, διαμονήν προσωπικού και λοιπάς ανάγκας των εκτελουμένων έργων ως και δια μισθώσεις μεταφορικών μέσων προς μεταφοράν υλικών και προσωπικού. 36.Ζ.δ.2 Έργα Κοινής Υποδομής Αρθρ.4.-Το Συμβούλιον Έργων Αεροπορίας το προβλεπόμενον υπό του άρθρ. 3 παρ. 7 του από 4 Σεπτ. 1952 Δ/τος «περί επεκτάσεως των διατάξεων του Α.Ν. 1872/1939, ως ετροποποιήθησαν μεταγενεστέρως, επί της εκτελέσεως έργων αρμοδιότητος Αεροπορίας εν τοις Αεροδρομίοις», καθίσταται αρμόδιον εν τη εφαρμογή του άρθρ. 1 του παρόντος. Εις το αυτό Συμβούλιον μεταβιβάζονται τα δικαιώματα και καθήκοντα του Συμβουλίου Δημοσίων Έργων εν τη εφαρμογή των εν τη Αεροπορία ισχουουσών διατάξεων περί εκτελέσεως Δημοσίων Έργων εν γένει. Άρθρ.5.-1.Δι’ εκδοθησομένων Κανονισμών κυρουμένων δι’ αποφάσεων του Υπουργού Εθνικής Αμύνης και μη δημοσιευομένων εις την Εφημερίδα της Κυβερνήσεως θέλουσι καθορισθή τα μέτρα ασφαλείας των εν Ελλάδι εκτελουμένων πάσης φύσεως έργων αμύνης είτε εθνικών, είτε βάσει συμμαχικών συμφωνιών. 2.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, πλην του άρθρ. 1, ούτινος η ισχύς άρχεται από 20ης Φεβρ. 1954, κυρουμένων των έκτοτε εκδοθεισών Διοικητικών Πράξεων. 